బెరీలియం బ్రోమైడ్

బెరీలియం బ్రోమైడ్ఒక రసాయన సంయోగపదార్ధం.ఇది ఒక అకర్బనరసాయన సమ్మేళనపదార్ధం.ఈ సంయోగపదార్ధం యొక్క రసాయన సంకేతపదం BeBr2.ఇది ఎక్కువ ఆర్ద్రతాకర్షకత(hygroscopic) కలిగిన సంయోగపదార్ధం.నీటిలో బాగా కరుగుతుంది.ఈ సమ్మేళన పదార్ధఅణువు చతుర్కోణాకారంగాఉండి,కోణాలలో బెరీలియం కేంద్రాలను కలిగిఉన్నది.

భౌతిక లక్షణాలు
బెరీలియం బ్రోమైడ్ వర్ణరహితంగా లేదా తెల్లగా స్పటికరూపంలో ఉండును.బెరీలియం బ్రోమైడ్ అణుభారం 168.820గ్రాములు/మోల్.20°C వద్ద బెరీలియం బ్రోమైడ్ సాంద్రత 3.465గ్రాములు/సెం.మీ3. బెరీలియం బ్రోమైడ్ సంయోగపదార్ధం ద్రవీభవన స్థానం 508°C(946°F;781K).బెరీలియం బ్రోమైడ్ యొక్క బాష్పీభవన స్థానం 520°C(968°F;793 K).నీటిలో బాగా కరుగుతుంది.నీటిలో జలవిశ్లేషణ చెందును.ఇథనాల్, డైఇథైల్ ఈథర్, పైరిడిన్ లలో కరుగుతుంది. బెంజీన్ లో కరుగదు. అర్థోరొమ్బిక్ అణుసౌష్టవాన్ని కలిగిఉన్నది.

ఉత్పత్తి-చర్యలు
బెరీలియం లోహాన్ని 500-700 °C వద్ద బ్రోమిన్ మూలకపదార్ధంతో రసాయనచర్య వలన  బెరీలియం బ్రోమైడ్ ఏర్పడును.
Be + Br2 → BeBr2
హైడ్రో బ్రోమిక్ ఆమ్లంతో బెరీలియం ఆక్సైడ్ రసాయనచర్య వలన కూడా బెరీలియం బ్రోమైడ్ ఏర్పడును.
BeO + 2HBr → BeBr2 + H2O
ఈ సమ్మేళనపదార్ధం నీటిలో నెమ్మదిగా జలవిశ్లేషణ చెందును.
BeBr2 + 2 H2O → 2 HBr + Be(OH)2

భద్రత
బెరీలియం సంయోగపదార్థాలను పీల్చిన, లేదా తినిన ప్రమాదకరం.

ఇవికూడా చూడండి
బెరీలియం
బ్రోమిన్

మూలాలు

రసాయన శాస్త్రం
అకర్బన సమ్మేళనాలు
బెరీలియం సమ్మేళనాలు